Chers zoiseaux
Chers zoiseaux (srpskohrvatski: Drage ptice) je drama Jeana Anouilha iz 1974. godine, premijerno izvedena 4. prosinca 1976. godine u Comédie des Champs-Élysées u zajedničkoj režiji Rolanda Piétrija i Jeana Anouilha. 

Centralni lik, Chef, je pisac kriminalističkih romana koji svojim pisanjem uzdržava obitelj. Naizgled jednostavna obiteljska situacija oca s djecom ubrzo se komplicira kako se dramska radnja razvija, posebice u sjeni seksualnog oslobođenja, koja se pojavljuje u drugom činu. Do četvrtog čina, cijela se situacija maksimalno zakomplicira kada se otkriju seksualne intrige između Archibalda, supruga piščeve kćeri Lucie, i kćeri njegova uradnika, Grazziana, koji, iako je nevidljiv tokom cijele drame, uzima cijelo kućanstvo za taoce. 

Izdavačka kuća Éditions de la Table Ronde je tiskala djelo kao samostalni tekst 1977. godine, a 1984. godine ga je reizdala u sklopu niza "farsičnih komada".

Bilješke

Djela Jeana Anouilha
Drame 1974.